CELEX: 62012CA0032
Language: el
Date: 2013-10-03 00:00:00
Title: Υπόθεση C-32/12: Απόφαση του Δικαστηρίου (πρώτο τμήμα) της 3ης Οκτωβρίου 2013 [αίτηση του Juzgado de Primera Instancia n °2 de Badajoz (Ισπανία) για την έκδοση προδικαστικής αποφάσεως] — Soledad Duarte Hueros κατά Autociba SA, Automóviles Citroen España SA (Οδηγία 1999/44/ΕΚ — Δικαιώματα του καταναλωτή σε περίπτωση ελλείψεως συμμορφώσεως του αγαθού — Επουσιώδης έλλειψη συμμορφώσεως — Δεν χωρεί υπαναχώρηση από τη σύμβαση — Αρμοδιότητες του εθνικού δικαστηρίου)

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/19
            
         Απόφαση του Δικαστηρίου (πρώτο τμήμα) της 3ης Οκτωβρίου 2013 [αίτηση του Juzgado de Primera Instancia no 2 de Badajoz (Ισπανία) για την έκδοση προδικαστικής αποφάσεως] — Soledad Duarte Hueros κατά Autociba SA, Automóviles Citroen España SA
   (Υπόθεση C-32/12) (1)
   
   (Οδηγία 1999/44/ΕΚ - Δικαιώματα του καταναλωτή σε περίπτωση ελλείψεως συμμορφώσεως του αγαθού - Επουσιώδης έλλειψη συμμορφώσεως - Δεν χωρεί υπαναχώρηση από τη σύμβαση - Αρμοδιότητες του εθνικού δικαστηρίου)
   2013/C 344/32
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de Primera Instancia no 2 de Badajoz
   
      Διάδικοι στην υπόθεση της κύριας δίκης
   
   Soledad Duarte Hueros
   
      κατά
   
   Autociba SA, Automóviles Citroen España SA
   
      Αντικείμενο
   
   Αίτηση προδικαστικής αποφάσεως — Juzgado de Primera Instancia — Badajoz — Ερμηνεία του άρθρου 3 της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με ορισμένες πτυχές της πώλησης και των εγγυήσεων καταναλωτικών αγαθών (ΕΕ L 171, σ. 12) — Δικαιώματα του καταναλωτή — Αγαθό που εμφανίζει επουσιώδες ελάττωμα — Μη επισκευή του εν λόγω αγαθού — Υπαναχώρηση από τη σύμβαση πωλήσεως — Δεν επιτρέπεται — Απουσία επικουρικού αιτήματος για προσήκουσα μείωση του τιμήματος — Δυνατότητα του εθνικού δικαστηρίου να εξετάσει αυτεπαγγέλτως το ζήτημα της προσήκουσας μειώσεως του τιμήματος.
   
      Διατακτικό
   
   Η οδηγία 1999/44/ΕΚ του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με ορισμένες πτυχές της πώλησης και των εγγυήσεων καταναλωτικών αγαθών, έχει την έννοια ότι αντιτίθεται στη νομοθεσία κράτους μέλους, όπως η επίμαχη στην κύρια δίκη, η οποία, όταν καταναλωτής ο οποίος δικαιούται προσήκουσα μείωση του καθορισθέντος από τη σύμβαση πωλήσεως τιμήματος ενός αγαθού προβαίνει δικαστικώς μόνο σε υπαναχώρηση από την ως άνω σύμβαση, ενώ λόγω του επουσιώδους της ελλείψεως συμμορφώσεως του ως άνω αγαθού δεν χωρεί υπαναχώρηση, δεν παρέχει τη δυνατότητα στον εθνικό δικαστή ενώπιον του οποίου εκκρεμεί η υπόθεση να επιδικάσει αυτεπαγγέλτως μια τέτοια μείωση, παρά το γεγονός ότι ο εν λόγω καταναλωτής δεν έχει το δικαίωμα ούτε να αποσαφηνίσει το αρχικό του αίτημα ούτε να ασκήσει νέα αγωγή με τέτοιο αίτημα.
   
      (1)  ΕΕ C 98 της 31.3.2012.